Neuvoston asetus (ETY) N:o 1032/84, annettu 31 päivänä maaliskuuta 1984, herneitä ja härkäpapuja koskevista erityistoimenpiteistä annetun asetuksen (ETY) N:o 1431/82 muuttamisesta



Virallinen lehti nro L 107 , 19/04/1984 s. 0039 - 0040

Suomenk. erityispainos Alue 3 Nide 17 s. 0114

Espanjank. erityispainos: Luku 03 Nide 30 s. 0135

Ruotsink. erityispainos Alue 3 Nide 17 s. 0114

Portugalink. erityispainos: Luku 03 Nide 30 s. 0135



NEUVOSTON ASETUS (ETY) N:o 1032/84, annettu 31 päivänä maaliskuuta 1984, herneitä ja härkäpapuja koskevista erityistoimenpiteistä annetun asetuksen (ETY) N:o 1431/82 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että asetuksessa (ETY) N:o 1431/82(), sellaisena kuin se on viimeksi muutettuna asetuksella (ETY) N:o 1577/83(), säädetään erityistoimenpiteistä ainoastaan herneille ja härkäpavuille; makeiden lupiinien tuotannolla on samanlaisia ominaisuuksia kuin herneiden ja härkäpapujen tuotannolla; tämän vuoksi on syytä ulottaa herneiden ja härkäpapujen tukitoimenpiteet koskemaan makeita lupiineja tekemällä tiettyjä mukautuksia asetukseen (ETY) N:o 1431/82, ja asetuksessa (ETY) N:o 1431/82 säädetään lisäksi ihmisravinnoksi tarkoitettujen herneiden ja härkäpapujen tukijärjestelmästä markkinointivuosiksi 1982/1983 ja 1983/1984; tänä aikana saadun kokemuksen perusteella tämän järjestelmän voimassaoloaikaa ei olisi rajoitettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1431/82 seuraavasti: 1) Korvataan otsikossa ilmaisu "herneitä ja härkäpapuja" ilmaisulla "herneitä, härkäpapuja ja makeita lupiineja"; 2) Lisätään 1 artiklaan kolmas luetelmakohta seuraavasti: "- makeille lupiineille, jotka kuuluvat tämän tariffin alanimikkeeseen 12.03 C III.". 3) Korvataan 2 artiklan 1 kohdan b alakohta seuraavasti: "b) kohdehinta 1 artiklassa tarkoitetuille herneille ja härkäpavuille, kun niitä käytetään ihmisravinnossa tai eläinten ravinnossa muuhun kuin a alakohdassa säädettyyn käyttötarkoitukseen". 4) Korvataan 2 artiklan 2 kohta seuraavasti: "2. Soijakakkujen käynnistyshinta vahvistetaan tasolle, joka mahdollistaa 1 artiklassa tarkoitettujen tuotteiden käytön rehuissa tavanomaisin öljykakkujen kanssa käytävän kilpailun edellytyksin ja takaa herneiden, härkäpapujen ja makeiden lupiinien tuottajille kohtuulliset tulot". 5) Korvataan 3 artiklan 1 kohta seuraavasti: "1. Jos 4 artiklan 1 kohdan mukaisesti määritetty soijakakkujen maailmanmarkkinoiden keskihinta on alhaisempi kuin käynnistyshinta, myönnetään 1 artiklassa tarkoitetuille, yhteisössä korjatuille ja rehujen valmistuksessa käytettäville tuotteille tukea. Tämä tuki on herneiden ja härkäpapujen osalta 45 prosenttia ja makeiden lupiinien osalta 60 prosenttia näiden hintojen erotuksesta". 6) Korvataan 3 artiklan 2 kohta seuraavasti: "2. Jos 1 artiklassa tarkoitettujen herneiden ja härkäpapujen 4 artiklan 2 kohdan mukaisesti määritetty maailmanmarkkinoiden keskihinta on alhaisempi kuin markkinointivuonna voimassa oleva kohdehinta, myönnetään näiden kahden hinnan erotuksen suuruista tukea yhteisössä korjatuille ihmisravinnossa tai eläinten ravinnossa muuhun kuin 1 kohdassa säädettyyn käyttötarkoitukseen käytettäville tuotteille". 7) Korvataan 3 artiklan 3 kohdan viimeinen alakohta seuraavasti: "Tämä hinta vahvistetaan samanaikaisesti ja samaa menettelyä noudattaen kuin käynnistyshinta ja kohdehinta. Se koskee vakiolaatua, jolle viimeksi mainittu hinta on vahvistettu". 8) Korvataan 3 artiklan 5 kohdan b alakohta seuraavasti: "b) tukioikeuden tarkastusta koskevat yksityiskohtaiset säännöt; tämä tarkastus voidaan tehdä niin yhteisössä korjatuille kuin kolmansista maista peräisin oleville herneille, härkäpavuille ja makeille lupiineille; viimeksi mainittujen tarkastukseen voi liittyä vakuus". 9) Lisätään 3 artiklan 5 kohtaan alakohta seuraavasti: "d) lupiinin tukioikeuden edellytykset, erityisesti määritelmän ilmaisun 'makeat lupiinit` määritelmän". 10) Korvataan 3 artiklan 6 kohdan a alakohta seuraavasti: "a) komissio vahvistaa 3 artiklan 1 kohdassa tarkoitetun tuen määrät määräajoin;". 11) Poistetaan 7 artiklan viimeinen kohta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivään heinäkuuta 1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä maaliskuuta 1984. Neuvoston puolesta Puheenjohtaja M. ROCARD () EYVL N:o C 62, 5.3.1984, s. 21 () EYVL N:o C 104, 16.4.1984, s. 96 () EYVL N:o C 103, 16.4.1984, s. 21 () EYVL N:o L 162, 12.6.1982, s. 28 () EYVL N:o L 163, 22.6.1983, s. 18